Diari Oficial de la Generalitat Valenciana


Sumari del DOGV 6215, del 26-02-2010 (2010/2202)

RESOLUCIÓ de 18 de novembre de 2009, de la Direcció General per al Canvi Climàtic, per la qual es concedeix el dret a utilitzar l'etiqueta ecològica comunitària a determinats productes de l'entitat Químicas del Vinalopó, SL.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2202


Data del document
:   18-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 18 de novembre de 2009, de la Direcció General per al Canvi Climàtic, per la qual es concedeix el dret a utilitzar l'etiqueta ecològica comunitària a determinats productes de l'entitat Químicas del Vinalopó, SL. [2010/2202]  
Vista la sol·licitud de Químicas del Vinalopó, SL, amb CIF E45396567, entitat dedicada a la fabricació de productes de neteja, amb domicili social siti a Monòver (Alacant), carrer del Collado de Novelda, núm. 3, polígon Mo, s'emet la següent resolució de conformitat amb els següents,  
Antecedents de fet  
1. Amb data 12 de febrer de 2009, Emilio Guillén Cerdá, amb DNI 30886911G, en representació de l'entitat Químicas del Vinalopó, SL, presenta en el Registre Auxiliar del Centre de Tecnologies Netes sol·licitud per a la utilització de l'etiqueta ecològica comunitària, en determinats productes de l'esmentada entitat, i documentació justificativa.  
2. La documentació es completa en data 30 de setembre de 2009.  
3. Amb data 27 d'octubre de 2009 se subscriu el contracte entre l'entitat Químicas del Vinalopó, SL i la Conselleria de Medi Ambient, Aigua, Urbanisme i Habitatge, a través de la Direcció General per al Canvi Climàtic, pel qual s'estableixen les condicions d'utilització de l'etiqueta ecològica comunitària.  
Fonaments de dret  
1. L'article 9 del Reglament (CE) núm. 1980/2000 del Parlament Europeu i del Consell, de 17 de juliol de 2000, relatiu a un sistema comunitari revisat de concessió d'etiqueta ecològica (DO núm. L 237, 21.9.2000), estableix l'adopció d'un contracte tipus d'acord amb el procediment establit en l'article 17, que s'ha de subscriure entre l'organisme competent i el sol·licitant de l'etiqueta ecològica sobre les condicions d'utilització.  
2. La Decisió 2000/729/CE de la Comissió, de 10 de novembre de 2000, estableix les característiques del contracte tipus sobre utilització de l'etiqueta ecològica, a fi no sols d'evitar el falsejament de la competència, sinó també per a garantir la protecció dels interessos dels consumidors i usuaris, i perquè les condicions de la utilització de l'etiqueta siguen uniformes a tota la Comunitat.  
3. El Govern Valencià, a través del Decret 254/1994, de 7 de desembre, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a atorgar l'etiqueta ecològica i efectuar les altres funcions a què es refereix el Reglament (CEE) núm. 880/1992, de 23 de març.  
4. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a la Direcció General per al Canvi Climàtic, a través de l'Àrea del Centre de Tecnologies Netes, exercir, entre altres, les competències en matèria de concessió de l'etiqueta ecològica.   
Vist el que antecedeix, com també l'informe proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Concedir a l'empresa Químicas del Vinalopó, SL el dret a utilitzar l'etiqueta ecològica amb el núm. ES-V/30/001, d'acord amb el contracte pel qual s'estableixen les condicions d'utilització de l'etiqueta ecològica comunitària a l'esmentada entitat, de data 27 d'octubre de 2009, per a la llista de productes següents:  
Categoria de producte: sabó líquid per a mans amb les denominacions:  
Endemic Gel Dermo, en envasos d'1 i 5 litres  
Ecotech Green Care Eco Gel Dermo, en envasos d'1 i 5 litres  
Producte fabricat per Químicas del Vinalopó, SL, en les instal·lacions síties a Monòver, Alacant, carrer del Collado de Novelda, núm. 3.   
Catalogat com a sabó líquid segons el que estableix la Decisió de la Comissió de 21 de juny de 2007 (2007/506/CE), relativa a la concessió de l'etiqueta ecològica comunitària a sabons, xampús i condicionadors de cabell (DO L 186/36, de 18 de juliol de 2007).  
Núm. d'etiqueta ecològica europea concedida: ES-V/30/001  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 18 de novembre de 2009.- El director general per al Canvi Climàtic: Jorge Lamparero Lázaro.